මෙවර විස්සයි 20 ලෝක කුසලාන තරගාවලියේ වැඩිම අවධානයට පාත්‍ර වූ පිතිකරුවා වෙමින් සෙසු කණ්ඩායම් වලට දැඩි අභියෝගයක් එල්ල කිරීමට ශ්‍රී ලංකා පිලේ මහේල ජයවර්ධන සමත් විය.‘සුපිරි අට’ වටයේ ශ්‍රී ලංකාව සහභාගී වූ පළමු තරගයේදීම සත්කාරක කොදෙව් පිල ලකුණු 57කින් පරාජය කිරීමට ආරම්භක පිතිකරු මහේල නොදැවී ලබාගත් ලකුණු 98 බෙහෙවින් ඉවහල් වූ අතර එය මේ තරගමාලාවේ ඔහු විසින් රැස් කරනු ලැබූ දෙවැනි අර්ධ ශතකය ද විය.තරග 3කදී ලකුණු 279ක් රැස් කරමින් තරග මාලාවේ වැඩිම ලකුණු ලාභියා ලෙස තවදුරටත් පෙරමුණේ රැඳී සිටීමට ඔහුට හැකි විය.මහේලගේ ලකුණු 98ට හතරේ පහර 9ක් සහ හයේ පහර 4ක් ඇතුලත් විය.